**83. FUNDUR STÚDENTARÁÐS**

**Fundarritari:** Agnes Ögmundsdóttir

**Mæting**

**Núverandi stjórn:** Nökkvi Alexander Rounak Jónsson (formaður), Agnes Ögmundsdóttir (varaformaður) og Særún Anna Brynjarsdóttir (fjármálastjóri)

**DATA:** Árni Þorsteinsson mætti ekki

**EIR:** Erla Salome Ólafsdóttir í staðinn fyrir Hugrúnu

**KUMPÁNI:** Þóra Margrét Karlsdóttir í staðinn fyrir Guðný Helgu

**MAGISTER:** Sólveig Birna Elísabetardóttir

**REKI:** Fríða Freydís Þrastardóttir mætti ekki

**STAFNBÚI:** Heiðdís Fríða Agnarsdóttir

**ÞEMIS:** Aðalheiður Kristjánsdóttir

**ALÞJÓÐANEFND:** Margrét Sól Jónasdóttir

**FJARNEMANEFND:** Sólrún Björg Þorgilsdóttir

**GÆÐANEFND:** Dagmar Ólína Gunnlaugsdóttir

**KYNNINGANEFND:** Guðbjörg Aðalsteinsdóttir

**VIÐBURÐANEFND:** Ingibjörg Ósk Ingvarsdóttir

*Fundur settur kl. 17:03*

**Dagskrá**

1. **Beiðni vegna fræðslustyrks**
2. **Vinnufundur - niðurstöður**
	1. **Könnun til stúdenta (til upplýsingar)**
3. **Vinnuhópur vegna mötuneytismála**
4. **Stóra - Vísó**
5. **Önnur mál**
	1. **Viðburðir á næstunni**
6. **Beiðni vegna fræðslustyrks**

Helga Margrét Jóhannsdóttir bað um að fá fræðlustyrk upp á 50.000 kr fyrir mastersritgerðina sína. Stúdentráð hefur tíma til 20:00 í kvöld til þess að svara hvort þau vilja veita henni styrk eða ekki.

1. **Vinnufundur - Niðurstöður**

Við fórum yfir punktana sem komu fram á vinnufundinum.

**Atvinnumál:** Nemendur vilji fá meiri innsýn í atvinnulífið með fleiri vísindaferðum og heimsóknir frá útskrifuðum nemendum. Sniðugt væri að halda atvinnudag þar sem koma fyrirtæki tengd öllum sviðum og útskrifaða nemendur. Margir nefndu að þau vildu sjá nemendur fá borgað fyrir verknám. Meira starfsnám í boði og á fleiri sviðum. Góður punktur líka um að tengja verkefni við atvinnulíf.

Við minntum aðildarfélögin á að vera duglegri að halda vísindaferðir og vera lausnamiðuð varðandi Covid, halda þá vísó rafrænt.

**Alþjóðamál:** Kynna betur skiptinemana og skiptinám. Hafa meiri tengslanet við skóla erlendis. Skiptinemar fái sérstaka kennslu á verkfæri skólans. Buddy system er mjög sniðug hugmynd til þess að hjálpa skiptinemum að aðlagast. Hafa síðu og auglýsingar á ensku. Sýna meira frá Íslenskum nemendum úti. Svo var einnig rætt um það að mjög skiptar skoðanir séu um mætingaskyldu, sumum finnst það vera liðin tíð á meðan aðrir segja það tryggja gæði náms.

**Fjölskyldu- og húsnæðismál:**

Fjölskyldu: Áframhaldandi sveigjanleiki mikilvægur. Hugmynd um barnapössum í lotum og margir ánægðir með barnavæna hittinga og vilja sjá þá áfram. Sumir nefna að það megi stytta lotur og hafa þær sveigjanlegri.

Húsnæði: Margir vildi sjá lægra leiguverð, fleiri húsnæði og betra viðhald á húsnæði. Mætti sjá betri skiptingu á hópum, að hafa fjölskyldufólk saman og yngra fólk saman. Mætti uppfæra heimasíðu FÉSTA og vera með betri upplýsingar. Einhverjir vildu sjá að gæludýr yrðu leyfð á sumum stöðum.

**Gæðamál:** Allir sammála um að gott skipulag hjá kennurum er mjög mikilvægt og að þeir séu með góð samskipti við nemendur. Það er mikilvægt að hafa gott aðgengi að kennurum og að hægt sé að nálgast svör hratt og á skilvirkan hátt og gott aðgengi upplýsinga gott. Margir nefndu að mikilvægt sé að uppfæra fyrirlestra og að kennarar séu ekki að hlaða bara inn gömlu kennsluefni. Kennarar þurfa að krefjast þátttöku nemenda og búa til líflegar samræður. Kennarar skulu vera duglegir að fylgjast með uppfærðri tækni og sækja þau námskeið sem eru í boði til þess að nýta sem best. Margir tala um að covid hafi minnkað gæði náms t.d. vegna gamalla upptakna, minni þáttöku nemenda, og minni metnaður kennara jafnt og nemenda. Flestir sammála um að samtalsmiðað námskeiðsmat sé þægilegt og persónulegt, sumir sem finnst óþægilegt að geta ekki sent inn nafnlaust og vilja sjá að það sé líka hægt að senda inn nafnlaust.

**Jafnréttismál:** Margir sammála um að þau vilja sjá kynlaus klósett, fyrir þá sem skilgreina sig kynlausa skiptir þetta gríðarlegu máli en fyrir aðra skiptir það minna. Hvetja til jafnkynjakvóta í nefndum og virkja stráka í félagstörf, mikið talað um að virkja stráka í félagsstörfum og að fá þá til að vera sýnilegir. Sýnilegar fyrirmyndir, bæði stráka og fyrir fatlaða.

**Umhverfis- og samfélagsmál:** Flestir voru mjög ánægðir með hvernig HA hefur staðið sig í umhverfismálum og vildu halda áfram að ýta undir flokkun eins og skólinn hefur gert. Margar hugmyndir sem komu tengdust samgöngum og um að aðstoða nemendur í að ferðast á umhverfisvænni máta svo sem að skólinn myndi aðstoða nemendur við svokallað “carpool” eða að nemendur ferðist saman, bæta strætoaðgengi að skólanum, og að skólinn myndi bjóða uppá rafhlaupahjól.
Framtíð háskólans felur í sér meiri tækni, endalausa möguleika um að stunda nám hvaðan sem er og spennandi tækifæri. Á sama tíma og nemendur sjá fyrir sér aukna möguleika um fjárnám voru flestir sammála um það að það sé mikilvægt að bera virðingu fyrir staðarnámi og að því yrði ekki gleymt. Margir vilja bæta lærdóms aðstöðu nemenda og finnst vanta stað þar sem nemendur geta komið saman og lært í hópum eða bara til þess að fá félagsskap. Það komu hugmyndir um að nýta stofur sem ekki eru nýttar í fyrirlestra og breyta þeim í einhverskonar kósýstofur þar sem nemendur geta komið saman.
Nemendur voru mjög sammála um það að það er gríðarlega mikilvægt að geta mætt í skólann í fyrirlestra, hópavinnu og dæmatíma og að nemendur hafi aðgang að skólanum utan “vinnutíma” til þess að hittast og læra. Hér kom aftur fram að nemendum finnst vanta aðstöðu þar sem nemendur geta komið saman og lært. Einnig var rætt um að það vanti betri aðstöðu fyrir heilbrigðisnemendur og að Auðbjargarstofa nái ekki að halda utan um þann griðarlega fjölda sem sækir námið.
Langflestir voru sammála um það að það sé mikilvægt að nemendur hafi aðgang að einhverskonar næringu yfir daginn, flestir vildu halda áfram að sjá heitan mat, öðrum fannst nóg að sjá samlokur og djúsa, og sumir höfðu aldrei nýtt sér mötuneytið en sáu samt að það væri mikilvægt fyrir þá nemendur sem ekki hafa tök á að fara úr byggingunni að kaupa sér mat. Margir nefndu að sjálfsalar væri spennandi viðbót en voru þó sammála um að það leysti ekki af mötuneytið.

**Náms- og kennslumál:** Aftur talað um mikilvægi þess að uppfæra fyrirlestra. Hafa tíma í rauntímaá zoom og staðnum er mikilvægt. Mörgun finnst mjög ruglandi að upplýsingarnar eru út um allt, sumir ennþá á bæði moodle og canvas. Kennarar taki meira merk á því sem nemendur segja, áhersla á góð samskipti. Hafa opna umræðutíma á zoom svo fjarnemar geti tekið þátt. Aftur tekið fram með skipulag kennara. Staðarnám mikilvægt að það sé í boði fyrir þá fáu sem vilja mæta, taka tillit til þeirra. Það vantar lesrými fyrir nemendur, gera aðgang að stofunum til þess að læra. Starfs og náms: Vekja meiri athygli á sér, vera sýnilegri. Koma meira inní lotur og tengjast aðildafélögunum betur með t.d. prófkvíðanámskeið. Þarf að finna betri leiðir til þess að tengjast fjarnemum. Nýta samfélagsmiðla betur og nýta sér nemendur.
SHA: Betri útskýring á kvörtunar/kæruferlinu og hvert nemendur leita. Kynna stúdentaráð betur og hvað það gerir. Að aðildafélög séu duglegri að vera milliliðir til framkvæmdastjórnar. Gott bakland til þess að leita til SHA þegar okkur finnst gæðin í námi ekki ásættanleg og hvetja skólann til þess að bjóða uppá nýjustu þekkingu að hverju sinni.

**Annað:**Hafa opna fundi uppá SHA skrifstofu, hvetja nemendur til þess að koma og spjalla og spyrja. Nýta nýnemadaga í að kynna nemendafélögin betur. Uppfæra appið og hafa upplýsingar á sama stað. Staðar og fjarnám fer virkilega mikið eftir í hvaða námi fólk er. Sumum finnst staðarnám vera að gleymast eftir covid en flestir eru sammála um að það sé gott að fá að mæta í tíma og mikilvægt uppá háskólaupplifunina. Það eru allir sammála um að allir tímar séu teknir upp og að valkostir um gott fjárnám sé gríðarlega mikilvægt.

1. **Könnun til stúdenta (til upplýsingar)**

Út frá punktunum sem komu fram á vinnufundinum ætlar framkvæmdarstjórn að senda út könnun til stúdenta. Við ætlum að spyrja út í margt en fyrst og fremst erum við að leitast eftir svörum frá stúdentum hvernig þau vilja hafa mötuneytið, hvernig stúdentum líður eftir Covid og hvort þeim finnst HA hafa tekið vel a þeim málum. Einnig viljum við komast að því hvernig álit stúdenta til skólans er eftir síðustu prófatíð þar sem að Covid var mikið þá. Svo verður einnig spurt út í það hvort stúdentar vilja staðarnám enn þá. Einnig kom upp hugmynd að hafa eina spurningu: Hvar nemendur eru að afla sér upplýsingar, hvort sem það sé í gegnum appið eða á samfélagsmiðlum...

1. **Vinnuhópur vegna mötuneytismála**

Við viljum setja upp vinnuhóp fyrir mötuneytismálin þar sem að framkvæmdin sem er fyrir mötuneytuð núna er ekki að fara að vera alltaf svona og Kaffi Hóll mun líklega hætta um áramótin. Við leggjum til að stúdentaráð, ásamt einum einstakling úr hverju aðildarfélagi verði í þessum vinnuhópi og hann þarf að vera klár á föstudaginn í næstu viku.

1. **Stóra - Vísó**

Stóra Vísó verður haldin 28-30. janúar. SHA mun vera með þrjár visindaferðir, eina á föstudeginum og tvær á laugardeginum. Aðildarfélögin þurfa að vera dugleg núna að undirbúa sig fyrir Vísó og finna vísindaferðir. Þau þurfa að gera ráð fyrir tíma í rútunum og fleira. Framkvæmdastjórn hvetur alla til þess að vinna tímanlega í þessu og heyra í fyrirtækjum sem fyrst.

1. **Önnur mál**
2. **Viðburðir á næstunni**

Halloween partý (30. október) og próflokapartý er á næstunni. Einnig verður BjórBingó á fimmtudaginn á Vamos. Svo verður Badminton mót i Hrafnagilsskóla 6. nóvember næstkomandi.

*Formlegum fundi slitið kl. 17:54*